CELEX: 32021R0438
Language: da
Date: 2021-03-03 00:00:00
Title: Kommissionens gennemførelsesforordning (EU) 2021/438 af 3. marts 2021 om ændring af gennemførelsesforordning (EU) nr. 184/2014 for så vidt angår tilføjelse af et nyt tematisk mål til nomenklaturen for interventionskategorierne under målet om europæisk territorialt samarbejde

12.3.2021   
               
               
                  DA
               
               
                  Den Europæiske Unions Tidende
               
               
                  L 85/147
               
            
         KOMMISSIONENS GENNEMFØRELSESFORORDNING (EU) 2021/438
         af 3. marts 2021
         om ændring af gennemførelsesforordning (EU) nr. 184/2014 for så vidt angår tilføjelse af et nyt tematisk mål til nomenklaturen for interventionskategorierne under målet om europæisk territorialt samarbejde
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1299/2013 af 17. december 2013 om særlige bestemmelser for støtte fra Den Europæiske Fond for Regionaludvikling til målet om europæisk territorialt samarbejde (1), særlig artikel 8, stk. 2, andet afsnit, og
         ud fra følgende betragtninger:
         
                     (1)
                  
                  
                     Bilaget til Kommissionens gennemførelsesforordning (EU) nr. 184/2014 (2) indeholder nomenklaturen for interventionskategorier for Den Europæiske Fond for Regionaludvikling under målet om europæisk territorialt samarbejde.
                  
               
                     (2)
                  
                  
                     Ved artikel 92b, stk. 9, i Europa-Parlamentets og Rådets forordning (EU) nr. 1303/2013 (3), som ændret ved Europa-Parlamentets og Rådets forordning (EU) 2020/2221 (4), fastsættes det nye tematiske mål »Fremme af kriseafhjælpning i forbindelse med covid-19-pandemien og dens sociale konsekvenser og forberedelse af en grøn, digital og modstandsdygtig genopretning af økonomien«, under hvilket de supplerende midler fra EU-genopretningsinstrumentet skal stilles til rådighed. Som følge af tilføjelsen af dette tematiske mål bør tabel 5 i bilaget til gennemførelsesforordning (EU) nr. 184/2014 ændres.
                  
               
                     (3)
                  
                  
                     For at sikre omgående anvendelse af foranstaltningerne i denne forordning bør forordningen træde i kraft dagen efter offentliggørelsen i Den Europæiske Unions Tidende.
                  
               
                     (4)
                  
                  
                     Foranstaltningerne i denne forordning er i overensstemmelse med udtalelsen fra Koordinationsudvalget for de Europæiske Struktur- og Investeringsfonde —
                  
               VEDTAGET DENNE FORORDNING:
         
            Artikel 1
            I tabel 5 i bilaget til gennemførelsesforordning (EU) nr. 184/2014 tilføjes række:
            
               
                           »13
                        
                        
                           — Fremme af kriseafhjælpning i forbindelse med covid-19-pandemien og dens sociale konsekvenser og forberedelse af en grøn, digital og modstandsdygtig genopretning af økonomien«.
                        
                     
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. marts 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 259.
         
            (2)  Kommissionens gennemførelsesforordning (EU) nr. 184/2014 af 25. februar 2014 om vilkår og betingelser for det elektroniske system til udveksling af data mellem medlemsstaterne og Kommissionen, jf. Europa-Parlamentets og Rådets forordning (EU) nr. 1303/2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond, og om nomenklaturen for interventionskategorierne for støtte fra Den Europæiske Fond for Regionaludvikling under målet om europæisk territorialt samarbejde, jf. Europa-Parlamentets og Rådets forordning (EU) nr. 1299/2013 om særlige bestemmelser for støtte fra Den Europæiske Fond for Regionaludvikling til målet om europæisk territorialt samarbejde (EUT L 57 af 27.2.2014, s. 7).
         
            (3)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).
         
            (4)  Europa-Parlamentets og Rådets forordning (EU) 2020/2221 af 23. december 2020 om ændring af forordning (EU) nr. 1303/2013 for så vidt angår supplerende midler og gennemførelsesordninger med henblik på at yde bistand til fremme af kriseafhjælpning i forbindelse med covid-19-pandemien og dens sociale konsekvenser og til forberedelse af en grøn, digital og modstandsdygtig genopretning af økonomien (REACT-EU) (EUT L 437 af 28.12.2020, s. 30).